=== Middelalderen ===
[[Fil:Law speaker.jpg|thumb|Maleri fra det 19. århundrede af [[altinget]] på [[Þingvellir]]]]
Det, der særligt ledte til opløsningen af den islandske fristat, kendes som [[Sturlungatiden]], en periode med ufred og interne stridigheder mellem nogle af landets mægtigste slægter. Perioden er beskrevet i ''[[Sturlungasaga]]'' og endte med, at Island kom under den norske krone. Herredømmet over Island gik videre til [[Danmark-Norge]] omkring 1380, da kongerigerne i Danmark, Norge og Sverige blev samlet i [[Kalmarunionen]]. I de følgende århundreder blev Island et af de fattigste lande i Europa. Ufrugtbar jord, vulkanudbrud, skovrydning og det barske klima gjorde livet hårdt i et samfund, hvis eksistens næsten udelukkende afhang af landbruget. [[Den sorte død]] ramte Island to gange, først i 1402–04 og senere igen i 1494–95.<ref>{{cite book | title = Medieval Scandinavia: an encyclopedia | author = Pulsiano, P. og Wolf, K. | publisher = Taylor & Francis | year = 1993 | page = 312 | isbn = 0-8240-4787-7 | url = http://books.google.dk/books?id=d-XiZO8V4qUC&pg=PA312&dq=&hl=en&redir_esc=y#v=onepage&q=&f=false }}</ref> Ved det første udbrud døde 50-60 % af befolkningen, mens det andet dræbte 30-50 %.<ref name=kohn>{{cite book | url = http://books.google.dk/books?id=tzRwRmb09rgC&pg=PA167&lpg=PA167&dq=black+death+iceland&source=bl&ots=hP5Oao09AU&sig=_pUON6cj7On7g9GYL5o87DB8LZ4&hl=da&sa=X&ei=G1QdUaegPIaWswbQrYDIAw&redir_esc=y#v=onepage&q=black%20death%20iceland&f=false | title = Encyclopedia of Plague and Pestilence | author = Kohn, George C. | publisher = Infobase Publishing | year = 2007 | isbn = 1438129238 | page = 167f }}</ref>
Politik Organisationer